stanford-oval/wikipedia huggingface dataset:
สตีเวน วอร์ด (นักฟุตบอล)

| 0 | 1 | 2 | 3 |
| --- | --- | --- | --- |
 วอร์ดกับสาธารณรัฐไอร์แลนด์ในเนชันส์คัพ 2011
ข้อมูลส่วนตัว
ชื่อเต็ม:  สตีเวน โรเบิร์ต วอร์ด
วันเกิด:   (1985-08-20) 20 สิงหาคม ค.ศ. 1985 (39 ปี)
สถานที่เกิด:  ดับลิน ไอร์แลนด์
ส่วนสูง:  5 ft 11 in (1.80 m)
ตำแหน่ง:  แบ็กซ้าย, ปีก
สโมสรเยาวชน
:  โฮมฟาร์ม
:  พอร์ตมานัก
สโมสรอาชีพ*
| ปี |  ทีม |  ลงเล่น |  (ประตู) |
| 2003–2007 |  โบฮีเมียนส์ |  74 |  (11) |
| 2007–2014 |  วุลเวอร์แฮมป์ตันวอนเดอเรอส์ |  222 |  (9) |
| 2013–2014 |  → ไบรตันแอนด์โฮฟอัลเบียน (ยืม) |  44 |  (4) |
| 2014–2019 |  เบิร์นลีย์ |  101 |  (3) |
| 2019–2020 |  สโตกซิตี |  15 |  (0) |
| 2020–2021 |  อิปสวิชทาวน์ |  30 |  (0) |
| 2021–2022 |  วอลซอล |  27 |  (0) |
ทีมชาติ
| 2003–2004 |  สาธารณรัฐไอร์แลนด์ รุ่นอายุไม่เกิน 19 ปี |  5 |  (3) |
| 2005–2008 |  สาธารณรัฐไอร์แลนด์ รุ่นอายุไม่เกิน 21 ปี |  13 |  (4) |
| 2007 |  สาธารณรัฐไอร์แลนด์ บี |  1 |  (0) |
| 2011–2018 |  สาธารณรัฐไอร์แลนด์ |  50 |  (3) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 16:44, 29 ธันวาคม 2019 (UTC)
สตีเวน โรเบิร์ต วอร์ด (เกิดวันที่ 20 สิงหาคม ค.ศ. 1985) เป็นอดีตนักฟุตบอล​ชาวไอริช เขาสามารถเล่นได้หลายตำแหน่ง ส่วนมากจะเล่นในตำแหน่งแบ็กซ้าย แต่บางครั้งก็เล่นในตำแหน่งกองกลางตัวซ้ายและกองหน้าได้ด้วย
วอร์ดเริ่มต้นอาชีพกับโบฮีเมียน์ในไอร์แลนด์ ก่อนที่จะย้ายไปวุลเวอร์แฮมป์ตันวอนเดอเรอส์ใน ค.ศ. 2007 เขามีส่วนช่วยให้สโมสรเลื่อนชั้นสู่พรีเมียร์ลีกได้ในอีกสองปีถัดมา และได้ลงเล่นให้กับวูฟส์ทั้งหมด 230 นัด อย่างไรก็ตาม เมื่อวูฟส์ตกชั้น เขาถูกปล่อยยืมตัวให้กับไบรตันแอนด์โฮฟอัลเบียน และเมื่อเขาย้ายไปเบิร์นลีย์ ก็ช่วยให้สโมสรเลื่อนชั้นสู่พรีเมียร์ลีกได้ใน ค.ศ. 2014 เขาอยู่ที่เทิร์ฟมัวร์ยาวนานถึง 5 ฤดูกาล และลงเล่นให้กับสโมสรทั้งหมด 113 นัด ก่อนที่จะย้ายไปสโตกซิตีในเดือนมิถุนายน ค.ศ. 2019
วอร์ดเริ่มเล่นให้กับทีมชาติสาธารณรัฐไอร์แลนด์มาตั้งแต่ ค.ศ. 2011 จนกระทั่งเขาประกาศเลิกเล่นทีมชาติในเดือนมีนาคม ค.ศ. 2019 เขาเป็นหนึ่งในตัวหลักของทีมชาติ และเคยลงเล่นในฟุตบอลชิงแชมป์แห่งชาติยุโรปในปี 2012 และ 2016
สถิติอาชีพ > ทีมชาติ

| ทีม | ปี | ลงเล่น | ประตู |
| --- | --- | --- | --- |
| สาธารณรัฐไอร์แลนด์ | 2011 | 9 | 2 |
| สาธารณรัฐไอร์แลนด์ | 2012 | 9 | 0 |
| สาธารณรัฐไอร์แลนด์ | 2013 | 2 | 0 |
| สาธารณรัฐไอร์แลนด์ | 2014 | 9 | 0 |
| สาธารณรัฐไอร์แลนด์ | 2015 | 2 | 0 |
| สาธารณรัฐไอร์แลนด์ | 2016 | 9 | 1 |
| สาธารณรัฐไอร์แลนด์ | 2017 | 9 | 0 |
| สาธารณรัฐไอร์แลนด์ | 2018 | 1 | 0 |
| ทั้งหมด | ทั้งหมด | 50 | 3 |
สถิติอาชีพ > ประตูในนามทีมชาติ

| ลำดับ | วันที่ | สนาม | นัดที่ | คู่แข่ง | ประตู | ผล | รายการแข่งขัน | อ้างอิง |
| --- | --- | --- | --- | --- | --- | --- | --- | --- |
| 1 | 24 พฤษภาคม 2011 | อวีวาสเตเดียม ดับลิน ไอร์แลนด์ | 1 |  ไอร์แลนด์เหนือ | 1–0 | 5–0 | เนชันส์คัพ 2011 |  |
| 2 | 15 พฤศจิกายน 2011 | อวีวาสเตเดียม ดับลิน ไอร์แลนด์ | 9 |  เอสโตเนีย | 1–0 | 1–1 | ฟุตบอลชิงแชมป์แห่งชาติยุโรป 2012 รอบคัดเลือก |  |
| 3 | 31 พฤษภาคม 2016 | เทิร์นเนอส์ครอส คอร์ก ไอร์แลนด์ | 33 |  เบลารุส | 1–2 | 1–2 | กระชับมิตร |  |
แหล่งข้อมูลอื่น

สถิติของ สตีเวน วอร์ด (นักฟุตบอล) ที่ Soccerbase
Republic of Ireland profile at Soccer Scene
| ด ค กรายชื่อนักกีฬาทีมชาติสาธารณรัฐไอร์แลนด์ – ฟุตบอลชิงแชมป์แห่งชาติยุโรป 2016 |
| --- | --- | --- |
|  1 เวสต์วูด  2 โคลแมน  3 คลาร์ก  4 โอเช  5 คีโอ  6 วีลัน  7 มักกีดี  8 มักคาร์ที  9 ลอง  10 คีน (c)  11 มักเคลน  12 ดัฟฟี  13 เฮนดริก  14 วอลเทอส์  15 คริสตี  16 กิฟเวน  17 วอร์ด  18 เมย์เลอร์  19 เบรดี  20 ฮูลาฮัน  21 เมอร์ฟี  22 ควินน์  23 แรนดอล์ฟ  ผู้ฝึกสอน: โอนีลล์  |  1 เวสต์วูด  2 โคลแมน  3 คลาร์ก  4 โอเช  5 คีโอ  6 วีลัน  7 มักกีดี  8 มักคาร์ที  9 ลอง  10 คีน (c)  11 มักเคลน  12 ดัฟฟี  13 เฮนดริก  14 วอลเทอส์  15 คริสตี  16 กิฟเวน  17 วอร์ด  18 เมย์เลอร์  19 เบรดี  20 ฮูลาฮัน  21 เมอร์ฟี  22 ควินน์  23 แรนดอล์ฟ  ผู้ฝึกสอน: โอนีลล์  |  |
หวายเล็ก

| หวายเล็ก |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
สกุล:: Calamus
สปีชีส์:: C.  javensis
ชื่อทวินาม
Calamus javensis 

หวายเล็ก (ชื่อวิทยาศาสตร์:  Calamus javensis) เป็นหวายกอเรียวเล็ก แยกเพศ ใบประกอบ ใบย่อยที่ปลายมีขนาดใหญ่กว่าที่โคน ใบย่อยล่างสุดมักโค้งงอวกมาห่อหุ้มลำต้น กาบหุ้มลำสีเขียวสด กาบอ่อนมีสีเหลือบแดง หนามมีหลายแบบ ดอกช่อ ผลกลมหรือรูปไข่ มีเปลือกเป็นเกล็ดสีเขียวอ่อนอมขาว พบได้ทั่วไปในเอเชียตะวันออกเฉียงใต้ ในมาเลเซียใช้ทำเชือก สานตะกร้า เครื่องใช้ต่าง ๆ ชาวเซไมใช้กาบใบที่มีหนามทำเครื่องขูด ส่วนยอดรับประทานได้ ใช้แก้ไอ
หวายตะค้าทอง

| หวายตะค้าทอง |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
สกุล:: Calamus
สปีชีส์:: C.  caesius
ชื่อทวินาม
Calamus caesius 

หวายตะค้าทอง (ชื่อวิทยาศาสตร์:  Calamus caesius) เป็นหวายกอ ขนาดกลาง ลำต้นป่ายปีนขึ้นสูง กาบหุ้มลำสีเขียวหม่น หนามเป็นรูปสามเหลี่ยม ระหว่างหนามมีขนสีเทาหรือสีน้ำตาล ดอกช่อ ผลรูปไข่ ปกคลุมด้วยเกล็ดสีเขียวอมขาว แห้งแล้วเปลือกเปลี่ยนเป็นสีเหลือง พบได้ทั่วไปในเอเชียตะวันออกเฉียงใต้ ใช้ทำตะกร้า สานเสื่อ ทำเครื่องใช้ต่าง ๆ เป็นหวายคุณภาพดีสำหรับทำเฟอร์นิเจอร์ โดยเฉพาะการทำเสื่อตาตามิส่งไปขายที่ประเทศญี่ปุ่น
สัญประกาศ

สัญประกาศ เป็นเครื่องหมายวรรคตอนชนิดหนึ่ง เป็นการขีดเส้นใต้ข้อความสำคัญหรือข้อความที่ควรสังเกตพิเศษ อาจจะมีหนึ่งเส้นหรือสองเส้น ตัวอย่างการใช้เช่น
ประโยคนี้ สำคัญน้อยกว่า ประโยคนี้
ข้อใดต่อไปนี้ ไม่ใช่ การสืบพันธุ์แบบอาศัยเพศ
สัญประกาศแต่เดิมใช้กับเอกสารที่เขียนด้วยลายมือหรือเครื่องพิมพ์ดีดสำหรับการเน้นข้อความ ในการตรวจเรียงพิมพ์เอกสารลายมือ สัญประกาศถูกใช้เพื่อแสดงว่าข้อความที่ขีดเส้นใต้ควรใช้ไทป์เฟซพิเศษสำหรับเน้นข้อความ เช่นตัวเอนเป็นต้น แต่ในปัจจุบัน เราสามารถเลือกใช้ไทป์เฟซแบบตัวหนาหรือตัวเอนแทนได้ในคอมพิวเตอร์โดยตรง สัญประกาศจึงลดบทบาทความสำคัญลง
บางครั้งสัญประกาศถูกใช้เป็นเครื่องหมายเสริมสัทอักษร เพื่อแสดงว่าอักษรตัวนั้นออกเสียงแตกต่างออกไปจากปกติ
การใช้ในคอมพิวเตอร์

ในเว็บเบราว์เซอร์ทั่วไป การเชื่อมโยงหลายมิติจะถูกแสดงให้มีขีดเส้นใต้โดยปกติ แต่ทั้งผู้เยี่ยมชมและผู้สร้างเว็บไซต์ สามารถเปลี่ยนแปลงการแสดงผลการเชื่อมโยงหลายมิติบางส่วนหรือทั้งหมดให้แตกต่างไปจากเดิมได้
แท็กของ HTML คือ <ins> ซึ่งใช้สำหรับระบุว่าเป็นข้อความที่แทรกเพิ่มเข้ามา มักจะถูกแสดงผลให้เป็นข้อความขีดเส้นใต้ และแท็ก <u> ซึ่งใช้สำหรับนำเสนอว่าข้อความจะต้องขีดเส้นใต้ ก็เป็นแท็กที่ล้าสมัยเนื่องจากสามารถใช้สไตล์ชีตแทนได้ นั่นคือ {text-decoration: underline} แต่แท็กเหล่านี้ก็ยังคงมีอยู่ในภาษามาร์กอัพอื่นๆ รวมทั้งในมีเดียวิกิ
ในแฟ้มข้อความธรรมดา รวมทั้งข้อความอีเมลแบบแอสกี การขีดเส้นใต้ไม่สามารถกระทำได้ในข้อความ จึงเปลี่ยนไปใช้อักขระอันเดอร์สกอร์ (_) คลุมที่ข้อความแทนการขีดเส้นใต้ เช่น "You must use an _emulsion_ paint on the ceiling."
ในยูนิโคดมีอักขระชื่อว่า "เส้นล่างแบบผสาน" (combining low line) ที่ U+0332 (◌̲) และ "เส้นล่างคู่แบบผสาน" (combining double low line) ที่ U+0333 (◌̳) ซึ่งจะทำให้เกิดผลลัพธ์คล้ายการขีดเส้นใต้เมื่อใส่อักขระนี้ต่อท้ายตัวอักษรสลับกันไป เช่น u̲n̲d̲e̲r̲l̲i̲n̲e̲ (ความตรงของเส้นขึ้นอยู่กับไทป์เฟซ) อักขระตัวนี้ไม่ควรสับสนกับ "มาครอนใต้แบบผสาน" (combining macron below) ซึ่งเป็นเส้นที่สั้นกว่า
สัญประกาศในภาษาอื่น

เดิมภาษาจีนไม่มีการใช้สัญประกาศ เนื่องจากงานเขียนโบราณของจีนล้วนใช้พู่กัน แต่เมื่อมีการพัฒนาเทคนิคการพิมพ์ขึ้น จึงเริ่มมีการใช้สัญประกาศ แต่ไม่ได้ใช้สำหรับการเน้นข้อความ
สัญประกาศในภาษาจีนมีสองแบบคือ "เครื่องหมายชื่อเฉพาะ" (จีนตัวย่อ: 专名号; จีนตัวเต็ม: 專名號; พินอิน: zhuānmínghào จวานหมิงเฮ่า) เป็นเส้นตรงเหมือนขีดเส้นใต้ธรรมดา (＿) ใช้สำหรับกำกับที่ข้อความที่เป็นวิสามานยนาม อาทิชื่อบุคคลหรือสถานที่ อีกแบบหนึ่งคือ "เครื่องหมายชื่อหนังสือ" (จีนตัวย่อ: 书名号; จีนตัวเต็ม: 書名號; พินอิน: shūmínghào ซูหมิงเฮ่า) เส้นจะมีลักษณะเป็นคลื่น (﹏) ใช้กำกับชื่อหนังสือเท่านั้น (ปัจจุบันนิยมใช้วงเล็บแหลม 《》〈〉 คร่อมชื่อหนังสือแทน)
ในกรณีที่มีชื่อเฉพาะอยู่ติดกันสองตัวขึ้นไป ชื่อเฉพาะแต่ละชื่อจะเขียนสัญประกาศแยกกัน ดังนั้นในการพิมพ์จึงมีการใส่ช่องว่างแคบๆ คั่นระหว่างชื่อเฉพาะเหล่านั้น และถ้าหากหนังสือเขียนในแนวตั้ง สัญประกาศก็จะเขียนในแนวตั้งกำกับไว้ที่ด้านข้างของอักษรแทน (︳︴)
ดูเพิ่ม

อันเดอร์สกอร์
หวายพนขนหนอน

| หวายพนขนหนอน |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
วงศ์ย่อย:: Calamoideae
เผ่า:: Calameae
สกุล:: Daemonorops
สปีชีส์:: Daemonorops sabut 
ชื่อทวินาม
Daemonorops sabut  

หวายพนขนหนอน (ชื่อวิทยาศาสตร์: Daemonorops sabut) เป็นหวายกอขนาดปานกลาง แยกเพศ กาบหุ้มลำมีสีเขียวคล้ำ มีหนามสีดำหรือสีน้ำตาลเป็นแถบ ๆ แถบหนามทำมุมเฉียงกับลำต้น มีขนรังแคปกคลุมในช่องว่างระหว่างแถบหนาม ปลอกใบเห็นไม่ชัดเจน ก้านใบยาว มีหนามแหลมโค้งงอ ใบประกอบ ดอกช่อ ผลแก่รูปกลมหรือรูปไข่ ปกคลุมด้วยเกล็ดสีเหลือง ลักษณะเด่นของหวายชนิดนี้คือมีกาบหุ้มกิ่งเป็นท่อ และมักมีมดมาทำรัง พบทั่วไปทางภาคใต้ของไทย มาเลเซียและบอร์เนียว ในซาราวักใช้สานเสื่อหรือตะกร้า ผลนำมาสกัดสีแดงได้
สัญญาแลกเปลี่ยน (การเงิน)

สัญญาแลกเปลี่ยน คือข้อตกลงระหว่างคู่สัญญาสองฝ่ายที่ตกลงกันที่จะแลกเปลี่ยนตราสารทางการเงิน หรือ กระแสเงินสด หรือการชำระเงินในช่วงเวลาหนึ่งๆ สัญญาแลกเปลี่ยนโดยทั่วไปมักอ้างอิงถึงเงินสดตามที่อยู่บนยอดเงินตามสัญญา (Notional Amount)
สัญญาแลกเปลี่ยนมักเป็นสัญญาที่ตกลงกันระหว่างบริษัทหรือสถาบันการเงินโดยไม่ผ่านตลาด ส่วนนักลงทุนรายย่อยโดยทั่วไปมักไม่ได้มีส่วนในธุรกรรมสัญญาแลกเปลี่ยน
ประวัติ

สัญญาแลกเปลี่ยนปรากฏสู่สาธารณชนครั้งแรกเมื่อไอบีเอ็มและธนาคารโลก ทำสัญญาสัญญาแลกเปลี่ยนระหว่างกัน ในปี ค.ศ. 1981  ในปัจจุบัน สัญญาแลกเปลี่ยนเป็นตราสารทางการเงินที่มีการซื้อขายแลกเปลี่ยนสูงสุด โดย BIS รายงานว่ามูลค่าสัญญาแลกเปลี่ยนเงินตราต่างประเทศและสัญญาแลกเปลี่ยนอัตราดอกเบี้ยคงค้างมีมากกว่า 348 ล้านล้านดอลลาร์สหรัฐ ในปี ค.ศ. 2010
ชนิดของสัญญาแลกเปลี่ยน > สัญญาแลกเปลี่ยนอัตราดอกเบี้ย

สัญญาแลกเปลี่ยนอัตราดอกเบี้ย (Interest rate swap) เป็นสัญญาแลกเปลี่ยนที่พบได้บ่อยที่สุด เนื่องจากบริษัทบางบริษัทจะได้รับประโยชน์ในตลาดที่มีอัตราดอกเบี้ยคงที่ ในขณะที่อีกบริษัทจะได้ประโยชน์ในตลาดที่มีอัตราดอกเบี้ยลอยตัว ในกรณีที่บริษัทจัดหาแหล่งเงินกู้ที่ถูกที่สุดในขณะนั้นในประเภทอัตราดอกเบี้ยที่ไม่ได้ประโยชน์ บริษัทเหล่านี้จะทำธุรกรรมในสัญญาแลกเปลี่ยนซึ่งมีผลให้เงินกู้ซึ่งเดิมเป็นอัตราดอกเบี้ยชนิดคงที่เปลี่ยนเป็นอัตราดอกเบี้ยลอยตัว และในทางกลับกันเช่นกัน
ตัวอย่างเช่น คู่สัญญา ข จ่ายดอกเบี้ยให้แก่คู่สัญญา ก บนฐานของอัตราดอกเบี้ยลอยตัว LIBOR + 70 จุด ในขณะที่คู่สัญญา ก จ่ายดอกเบี้ยในอัตราคงที่ที่ 8.65% การจ่ายดอกเบี้ยจะคำนวณจากยอดเงินต้นโดยที่อัตราประเภทแรกจะเป็นอัตราดอกเบี้ยลอยตัวซึ่งเปลี่ยนแปลงไปในแต่ละงวดชำระ และคำนวณอยู่บนฐานของอัตราดอกเบี้ย LIBOR โดยในทางปฏิบัติ คู่สัญญา ก และ ข จะได้รับดอกเบี้ยน้อยกว่าอัตราหน้าสัญญาเล็กน้อย เนื่องจากธนาคารในฐานะคนกลางจะคิดค่าธรรมเนียมส่วนต่าง
ชนิดของสัญญาแลกเปลี่ยน > สัญญาแลกเปลี่ยนสกุลเงิน

สัญญาแลกเปลี่ยนสกุลเงิน (Currency swap) คือสัญญาแลกเปลี่ยนเงินต้นและดอกเบี้ยของเงินกู้ในสกุลหนึ่งกับเงินต้นและดอกเบี้ยของเงินกู้ในอีกสกุลหนึ่งที่มูลค่าเทียบเท่ากัน สัญญาประเภทนี้เกิดประโยชน์ในลักษณะเดียวกับสัญญาแลกเปลี่ยนอัตราดอกเบี้ย
แหล่งข้อมูลอื่น

บทความเรื่องสัญญาแลกเปลี่ยนอัตราดอกเบี้ยโดยสมาคมตลาดตราสารหนี้ไทย
หวายตะค้าน้ำ

| หวายตะค้าน้ำ |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
สกุล:: Calamus
สปีชีส์:: C.  axillaris
ชื่อทวินาม
Calamus axillaris 

หวายตะค้าน้ำ (ชื่อวิทยาศาสตร์:  Calamus axillaris) เป็นหวายกอขนาดกลาง ลำต้นเลื้อยพันขึ้นที่สูง ลักษณะคล้ายหวายตะค้าทองแต่ไม่มีสีเหลือบขาวบริเวณด้านล่างของใบ พบในภาคใต้ของไทย มาเลเซีย เกาะสุมาตรา เกาะบอร์เนียว เป็นหวายค่อนข้างหายากในมาเลเซีย พบเฉพาะในปะหัง ยะโฮร์ และเปรัก ใช้สานตะกร้า เครื่องมือดักปลา และใช้ผูกมัด
อบเชยลังกา

| อบเชยลังกา |
| --- | --- |

ใบและดอกของ C. verum

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Magnoliopsida
อันดับ:: Laurales
วงศ์:: Lauraceae
สกุล:: Cinnamomum
สปีชีส์:: C.  verum
ชื่อทวินาม
Cinnamomum verum J.Presl

ชื่อพ้อง
 Camphorina cinnamomum (L.) Farw.  C. aromaticum J.Graham  C. barthii Lukman.  C. bengalense Lukman.  C. biafranum Lukman.  C. bonplandii Lukman.  C. boutonii Lukman.  C. capense Lukman.  C. carolinense var. oblongum Kaneh.  C. cayennense Lukman.  C. cinnamomum (L.) H.Karst. nom. inval.  C. commersonii Lukman.  C. cordifolium Lukman.  C. decandollei Lukman.  C. delessertii Lukman.  C. ellipticum Lukman.  C. erectum Lukman.  C. humboldtii Lukman.  C. iners Wight [Illegitimate]  C. karrouwa Lukman.  C. leptopus A.C.Sm.  C. leschenaultii Lukman.  C. madrassicum Lukman.  C. maheanum Lukman.  C. mauritianum Lukman.  C. meissneri Lukman.  C. ovatum Lukman.  C. pallasii Lukman.  C. pleei Lukman.  C. pourretii Lukman.  C. regelii Lukman.  C. roxburghii Lukman.  C. sieberi Lukman.  C. sonneratii Lukman.  C. vaillantii Lukman.  C. variabile Lukman.  C. wolkensteinii Lukman.  C. zeylanicum Blume nom. illeg.  C. zeylanicum Breyn.  C. zollingeri Lukman.  Laurus cinnamomum L.
บทความนี้เกี่ยวกับชนิดพืช สำหรับเครื่องเทศ ดูที่ อบเชย
อบเชยลังกา ชื่อวิทยาศาสตร์: Cinnamomum verumลักษณะทั่วไปเป็นไม้ยืนต้น ตัวต้นจะสูงประมาณ 4 - 10 เมตร ส่วนเปลือกและใบมีกลิ่นหอมเฉพาะตัว ใบมีลักษณะเป็นใบเดี่ยวเรียงตรงข้ามกัน เส้นใบหยัก 3 เส้น เวลาออกดอกจะออกที่บริเวณซอกใบ หรือปลายกิ่ง โดยออกดอกย่อยสีเหลืองอ่อนรวมกันเป็นช่อ เป็นพืชพื้นเมืองในศรีลังกา  เปลือกลำต้นใช้ทำเครื่องเทศ เรียก อบเชย
รวมภาพ

ใบอบเชยลังกา
ใบ
เปลือกต้น
อบเชยชวา

| อบเชยชวา |
| --- | --- |

ต้นอ่อนของอบเชยชวาในอินโดนีเซีย

การจำแนกชั้นทางวิทยาศาสตร์
อาณาจักร:: Plantae
อาณาจักรย่อย:: Tracheobionta
Superdivision:: Spermatophyta
หมวด:: Magnoliophyta
ชั้น:: Magnoliopsida
ชั้นย่อย:: Magnoliidae
อันดับ:: Laurales
วงศ์:: Lauraceae
สกุล:: Cinnamomum
สปีชีส์:: C.  burmannii
ชื่อทวินาม
Cinnamomum burmannii 

อบเชยชวา ชื่อวิทยาศาสตร์: Cinnamomum burmannii เป็นพืชในสกุลอบเชย (Cinnamomum) โดยเปลือกนำไปทำเครื่องเทศเรียก อบเชย น้ำมันจากอบเชยชวาจะไม่มียูกลีนอล
อบเชยชวาเป็นไม้ไม่ผลัดใบ เปลือกเรียบมีกลิ่นหอม ดอกขนาดเล็กสีเหลือง บานในฤดูร้อนเป็นพืชพื้นเมืองในเอเชียตะวันออกเฉียงใต้และอินโดนีเซีย นอกจากนั้นบังพบที่ฮาวาย โดยนำต้นจากเอเชียไปปลูกที่ฮาวายราว พ.ศ. 2477
แหล่งข้อมูลอื่น

Hawaiian Ecosystems at Risk project (HEAR) Cinnamomum burmannii Page เก็บถาวร 2008-05-15 ที่ เวย์แบ็กแมชชีน
สารพัดจิตหลุด สุดหัวใจ

| สารพัดจิตหลุดสุดหัวใจ The Sound of Your Heart |
| --- | --- |
โชซก (Cho Seok) ตัวละครหลัก
마음의 소리
แนว: ตลก
เขียนโดย: โช ซก
วาดภาพโดย: โช ซก
สำนักพิมพ์: เนเวอร์ เว็บตูน
สำนักพิมพ์ภาคภาษาไทย: ไลน์เว็บตูน
วางจำหน่ายตั้งแต่: 2006–2020
สารพัดจิตหลุด สุดหัวใจ (เกาหลี: 마음의 소리; The Sound of Your Heart) เป็นเว็บตูนเกาหลีใต้เขียนและวาดโดยโช ซก (Jo Soek) เว็บตูนตอนแรกเผยแพร่บนช่องทางอินเทอร์เน็ตของเนเว่อร์เว็บตูนเมื่อปี 2006 ต่อมาในปี 2007 ก็ได้มีการตีพิมพ์เป็นฉบับครั้งแรก และได้ถูกแปลงเป็นซีรีส์ครอบครัวจิตหลุด เพี้ยนสุดหัวใจ ในปี 2015 ตอนสุดท้ายได้ถูกเผยแพร่ในเดือนกรกฎาคม 2020
การพัฒนา

โชซก จบการศึกษาจากมหาวิทยาลัยช็อนจู (Jeonju University) (ซึ่งในการปรากฏตัวในเว็บตูนแปลไทยนิยมล้อชื่อเป็น มหาวิทยาลัยเจียงจู๋, มหาวิทยาลัยจอนจู๋) เอกการศึกษาวัฒนธรรมวิดีโอ (video cultural studies) เมื่อปี 2002 และต้องการจะใช้ฝีมือจากความสนใจในการวาดการ์ตูนให้เข้าถึงกลุ่มแฟนเบสที่ไม่ได้เป็นกลุ่มคนที่ชื่นชอบนิยายภาพ ซกเริ่มเขียนการ์ตูนนี้ลงเนเว่อร์เว็บตูนในเดือนกันยายน 2006 และในปี 2014 ได้กลายเป็นการ์ตูนที่เขียนต่อเนื่องยาวนานที่สุดในเนเวอร์เว็บตูน และได้ไปถึงตอนที่ 1,000 ในวันที่ 17 ธันวาคม 2015 นับตั้งแต่ซกเริ่มโพสต์เว็บตูนนี้ได้มียอดเข้าชมมากกว่า 5 ล้านครั้งต่อการอัปโหลดตอนใหม่ และมียอดเข้าชมในเกาหลีอย่างเดียวรวม 5 พันล้านครั้ง
แม้แต่ในขณะที่ซกแต่งงานในปี 2014 เขาไม่จัดทั้งงานแต่งงานหรือจัดทริปฮันนีมูนด้วยกลัวว่าจะทำให้เว็บตูนของเขาต้องขาดท่อนไป ซกมีรายได้ 78,000,000 วอนต่อเดือน (ประมาณ 936,000,000 วอนต่อปี) ในปี 2015
ตัวละคร

ตัวละครส่วนใหญ่ในสารพัดจิตหลุด สุดหัวใจ ได้มาจากคนในชีวิตประจำวันของซกเอง
โชซก (Jo Seok): ผู้แต่งเล่นเป็นตนเองในการ์ตูน
ลี แอบอง (Lee Ae-bong) หรือ แอบง, แอบ๊อง: แฟนสาวของซกและภรรยาของซกนับตั้งแต่ปี 2014
โชจูน (Jo Joon): พี่ชายของซก
โชซ็อลวัง (Jo Cheol-wang): พ่อของซก เจ้าของร้านไก่ทอด
คว็อนชองคว็อน (Kwon Jeong-kwon): แม่ของซก
โชยูลบ็อง (Jo Yool-bong): ลูกสาวของซกกับแอบอง
คิมจุงงู (Kim Joongoo): ผู้จัดการเนเว่อร์เว็บตูน
สะเทิ้น (Sensation) และ เฮงบอง (Hengbong) สุนัขของซก
นอกจากนี้ยังมีตัวละครอื่น ๆ อีกที่เกี่ยวข้อง เช่น คนในครอบครัวของแอบอง, โจร (ภาษาไทยแปลชื่อว่า ศักรินทร์ดาวร้าย), สุนัขของครอบครัวแอบอง รวมถึงมีการล้อเลียนบุคคลที่มชื่อเสียงต่าง ๆ และวัฒนธรรมกระแสนิยมด้วยิยมในเกาหลีใต้ในแต่ละช่วงด้วย
โชซก ตัวจริง ผู้เขียนและตัวละครหลักของเรื่อง
หม่อมเจ้าอุดมดิเรกลาภ ทวีวงศ์

| หม่อมเจ้าอุดมดิเรกลาภ ทวีวงศ์ |
| --- | --- |

ประสูติ: 11 กุมภาพันธ์ พ.ศ. 2419
สิ้นชีพตักษัย: 5 มิถุนายน พ.ศ. 2484 (65 ปี)
หม่อม: 5 คน
บุตร: 7 คน
ราชวงศ์: จักรี
ราชสกุล: ทวีวงศ์
พระบิดา: พระเจ้าบรมวงศ์เธอ กรมหมื่นภูธเรศธำรงศักดิ์
พระมารดา: หม่อมแส ทวีวงศ์ ณ อยุธยา
มหาอำมาตย์ตรี หม่อมเจ้าอุดมดิเรกลาภ ทวีวงศ์ (11 กุมภาพันธ์ พ.ศ. 2419 – 5 มิถุนายน พ.ศ. 2484) เป็นพระโอรสในพระเจ้าบรมวงศ์เธอ กรมหมื่นภูธเรศธำรงศักดิ์ ประสูติแต่หม่อมแส ทวีวงศ์ ณ อยุธยา
พระประวัติ

หม่อมเจ้าอุดมดิเรกลาภ ทวีวงศ์ เป็นพระโอรสในพระเจ้าบรมวงศ์เธอ กรมหมื่นภูธเรศธำรงศักดิ์ ประสูติแต่หม่อมแส ทวีวงศ์ ณ อยุธยา เมื่อวันที่ 11 กุมภาพันธ์ พ.ศ. 2419 ได้รับพระราชทานพระนามจากพระบาทสมเด็จพระจุลจอมเกล้าเจ้าอยู่หัว เมื่อวันที่ 26 เมษายน พ.ศ. 2420 พร้อมกับหม่อมเจ้าสุนทรารมณ์ เชฐภคินี ต่อมาทรงเข้ารับราชการในกรมสรรพากร จนได้รับตำแหน่งสูงสุดที่ผู้ช่วยอธิบดีกรมสรรพากร มียศที่ มหาอำมาตย์ตรี มีผลงานที่สำคัญ คือ ประชุมบทเห่เรือ จัดพิมพ์ขึ้นเพื่อแจกในการพระกฐินพระราชทาน เมื่อปี พ.ศ. 2467
หม่อมเจ้าอุดมดิเรกลาภ ทวีวงศ์ สิ้นชีพตักษัยเมื่อวันที่ 5 มิถุนายน พ.ศ. 2484 สิริชันษา 65 ปี
การรับราชการ

24 สิงหาคม พ.ศ. 2447 - ผู้ช่วยข้าหลวงสรรพากรมณฑลนครชัยศรี
3 ตุลาคม พ.ศ. 2447 - เข้าเฝ้ารับพระราชทานสัญญาบัตรตำแหน่งหน้าที่ราชการ ลำดับยศชั้นที่ 3 โท
11 พฤษภาคม พ.ศ. 2448 - ข้าหลวงสรรพากรมณฑลพิษณุโลก
8 มกราคม พ.ศ. 2449 - ข้าหลวงสรรพากรมณฑลจันทบุรี
? - สรรพากรมณฑลกรุงเก่า
5 เมษายน พ.ศ. 2459 - ผู้ช่วยอธิบดีกรมสรรพากร
พระยศ

20 สิงหาคม พ.ศ. 2454 - อำมาตย์ตรี (ได้รับพระราชทานขณะรับราชการอยู่ใน กรมสรรพากรนอก ซึ่งขณะนั้นขึ้นตรงอยู่กับกระทรวงมหาดไทย)
15 ธันวาคม พ.ศ. 2456 - นายหมู่ตรี
– นายหมวดตรี
10 กันยายน 2458 – โปรดเกล้าฯ ให้ส่งสัญญาบัตรยศเสือป่าไปพระราชทาน
23 สิงหาคม พ.ศ. 2459 - อำมาตย์เอก
1 ธันวาคม พ.ศ. 2464 - มหาอำมาตย์ตรี
ครอบครัว

หม่อมเจ้าอุดมดิเรกลาภ มีหม่อมและโอรสธิดา ดังนี้
หม่อมหลวงพัวพันธ์ (ราชสกุลเดิม ศิริวงศ์; ธิดาในหม่อมราชวงศ์เล็ก ศิริวงศ์) มีธิดาด้วยกัน คือ
หม่อมราชวงศ์พิมพ์พงษ์ สมรสกับนายแพทย์สำราญ อินวะษา
หม่อมราชวงศ์ลมุล (ราชสกุลเดิม สุประดิษฐ์; ธิดาในหม่อมเจ้าสง่างาม สุประดิษฐ์) ไม่มีโอรสธิดาด้วยกัน
หม่อมเฉื่อย (สกุลเดิม จารุจินดา) มีโอรสธิดาด้วยกันสี่คน คือ
หม่อมราชวงศ์ทิพลาภ ทวีวงศ์
พลตรี หม่อมทวีวงศ์ถวัลยศักดิ์ (หม่อมราชวงศ์เฉลิมลาภ ทวีวงศ์) (นามเดิม หม่อมราชวงศ์ภิรมย์เฉลิมลาภ) สมรสกับหม่อมราชวงศ์ทิพยวดี และหม่อมราชวงศ์พรพรรณ (ราชสกุลเดิม ชยางกูร; ธิดาในหม่อมเจ้าสฤษดิเดช ชยางกูร)
หม่อมราชวงศ์ภัทรา สมรสกับสุขเกษม สิงหเสนี
พันตำรวจตรี หม่อมราชวงศ์ดิลกลาภ ทวีวงศ์ สมรสกับชะม้าย (ราชสกุลเดิม ปาลกะวงศ์ ณ อยุธยา)
หม่อมอบ มีโอรสด้วยกันหนึ่งคน คือ
หม่อมราชวงศ์เจริญลาภ ทวีวงศ์
หม่อมวรรณ มีธิดาด้วยกันหนึ่งคน คือ
หม่อมราชวงศ์วิลัยลาภ ทวีวงศ์
เครื่องราชอิสริยาภรณ์

พ.ศ. 2464 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายหน้า)
พ.ศ. 2460 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2458 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2464 –  เหรียญจักรพรรดิมาลา (ร.จ.พ.)
พ.ศ. 2455 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
4 ตุลาคม 2455 – เข็มข้าหลวงเดิม
หวายทราย

| หวายทราย |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
วงศ์ย่อย:: Calamoideae
เผ่า:: Calameae
สกุล:: Calamus
สปีชีส์:: C.  luridus
ชื่อทวินาม
Calamus luridus 

หวายทราย  (ชื่อวิทยาศาสตร์: Calamus luridus) เป็นหวายกอลำต้นขนาดเล็ก เกือบทุกส่วนมีสีดำ กาบหุ้มลำเมื่อสดมีสีเขียวออกเหลือง และมีสีน้ำตาลออกเขียวค่อนข้างดำเมื่อแห้ง หนามรูปสามเหลี่ยมฐานโค้งคว่ำ มีหนามขนาดเล็กกว่าแทรกอยู่สม่ำเสมอ หนามเป็นมันมีสีอ่อนกว่ากาบหุ้มลำ สันหนามตอนโคนมีรอยแตก  ผลกลม มีสีเหลืองออกน้ำตาล ปลายแหลม สันเกล็ดเป็นร่อง พบในสุมาตรา มาเลเซียและไทย ใช้ทำหวายซีกเพื่อใช้ในการผูกมัด
หวายสยาม

| หวายสยาม |
| --- | --- |

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Monocots
ไม่ได้จัดลำดับ:: Commelinids
อันดับ:: Arecales
วงศ์:: Arecaceae
วงศ์ย่อย:: Calamoideae
เผ่า:: Calameae
สกุล:: Calamus
สปีชีส์:: C.  siamensis
ชื่อทวินาม
Calamus siamensis 

หวายสยาม ชื่อวิทยาศาสตร์:  Calamus siamensis เป็นพืชในสกุลหวาย วงศ์ปาล์ม เป็นหวายแตกกอมีเถาเลื้อยพันไปได้ไกลตามกาบใบและก้านใบมีหนามแหลม ดอกช่อ ผลกลม เปลือกผลเป็นเกล็ด ปลายผลเป็นติ่ง ผลแก่ช่วงเดือนกรกฎาคม – กันยายน พบตามป่าดิบชื้นในไทยและมาเลเซีย แต่นิยมปลูกทางภาคตะวันออกเฉียงเหนือเพื่อรับประทานหน่ออ่อน ชื่อสปีชีส์ตั้งเป็นเกียรติแก่ประเทศไทย
อบเชยจีน

| อบเชยจีน |
| --- | --- |

from Koehler's Medicinal-Plants (1887)

การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Magnoliids
อันดับ:: Laurales
วงศ์:: Lauraceae
สกุล:: Cinnamomum
สปีชีส์:: C.  cassia
ชื่อทวินาม
Cinnamomum cassia (Nees & T.Nees) J.Presl

ชื่อพ้อง
 Camphorina cassia (Nees & T.Nees) Farw.  Cinnamomum aromaticum Nees  Cinnamomum longifolium Lukman.  Cinnamomum medium Lukman.  Cinnamomum nitidum Hook. nom. illeg.  Laurus cassia L.  Persea cassia (L.) Spreng.
อบเชยจีน ชื่อวิทยาศาสตร์: Cinnamomum cassia เป็นไม้ไม่ผลัดใบพบทางตอนใต้ของจีน และกระจายพันธุ์ในเอเชียใต้และเอเชียตะวันออก เป็นพืชชนิดหนึ่งที่นำเปลือกไปทำเครื่องเทศที่เรียกอบเชย ตาอ่อนใช้เป็นเครื่องเทศได้เช่นกัน โดยพบในอินเดียและในจักรวรรดิโรมัน  เปลือกไม้สีเทา ใบอ่อนเป็นสีแดง ในตำรายาจีน ก้านอ่อนใช้เป็นยาเรียกกุ้ยจือ (ภาษาจีนกลาง) หรือกุยกี (ภาษาจีนแต้จิ๋ว) ใช้ขับเหงื่อ แก้หวัด ใช้ทำยาขับเหงื่อ กระตุ้นการไหลเวียนเลือดและแก้ปวด เปลือกเรียกโร่วกุ้ย (จีนกลาง)หรือเหน็กกุ่ย (จีนแต้จิ๋ว) ใช้เป็นยากระตุ้นกระเพาะอาหาร บำรุงไต
น้ำมันหอมระเหยจากอบเชยจีน(Cinnamomum cassia)
ดูเพิ่ม

Dalby, Andrew (1996). Siren Feasts: A History of Food and Gastronomy in Greece. London: Routledge.
Faure, Paul (1987). Parfums et aromates de l'antiquité. Paris: Fayard.
Paszthoty, Emmerich (1992). Salben, Schminken und Parfüme im Altertum. Mainz, Germany:  Zabern.
Paterson, Wilma (1990). A Fountain of Gardens:  Plants and Herbs from the Bible. Edinburgh.
แหล่งข้อมูลอื่น

List of Chemicals in Cassia (Dr. Duke's Databases) เก็บถาวร 2020-09-19 ที่ เวย์แบ็กแมชชีน
สรรเสริญ วงศ์ชะอุ่ม

| สรรเสริญ วงศ์ชะอุ่ม ม> ป.ช., ม.ว.ม., ต.จ.ว. |
| --- | --- |

รัฐมนตรีช่วยว่าการกระทรวงคมนาคม
ดำรงตำแหน่ง 9 ตุลาคม พ.ศ. 2549 – 6 กุมภาพันธ์ พ.ศ. 2551
นายกรัฐมนตรี: พลเอกสุรยุทธ์ จุลานนท์
ก่อนหน้า: ภูมิธรรม เวชยชัย อดิศร เพียงเกษ ชัยนันท์ เจริญศิริ
ถัดไป: ทรงศักดิ์ ทองศรี อนุรักษ์ จุรีมาศ
 
ข้อมูลส่วนบุคคล
เกิด: 29 มกราคม พ.ศ. 2491 (76 ปี)
ศาสนา: พุทธ
คู่สมรส: นางภัทรวดี วงศ์ชะอุ่ม

สรรสริญ วงศ์ชะอุ่ม (29 มกราคม พ.ศ. 2491 — ) เป็น กรรมการในคณะกรรมการจัดทำยุทธศาสตร์ด้านการปรับสมดุลและพัฒนาระบบการบริหารจัดการภาครัฐนักเศรษฐศาสตร์ชาวไทย อดีตเลขาธิการคณะกรรมการพัฒนาการเศรษฐกิจและสังคมแห่งชาติ และเป็น รัฐมนตรีช่วยว่าการกระทรวงคมนาคม ในรัฐบาลพลเอกสุรยุทธ์ จุลานนท์
ประวัติ

นายสรรเสริญ วงศ์ชะอุ่ม เกิดเมื่อ 29 มกราคม พ.ศ. 2491 เป็นบุตรของพลตำรวจโท ชนะ กับนางสายสุวรรณ วงศ์ชะอุ่ม  จบการศึกษาจาก โรงเรียนกรุงเทพคริสเตียนวิทยาลัย และ ปริญญาตรีเศรษฐศาสตร์ มหาวิทยาลัยธรรมศาสตร์ ปริญญาโทเศรษฐศาสตร์ธุรกิจ มหาวิทยาลัยบริดจ์พอร์ต รัฐคอนเนตทิคัต สหรัฐอเมริกา และเป็นนักศึกษา วิทยาลัยป้องกันราชอาณาจักร รุ่นที่ 37 และได้รับปริญญาปรัชญาดุษฎีบัณฑิตกิตติมศักดิ์ สาขาวิชาการพัฒนาภูมิสังคมอย่างยั่งยืน มหาวิทยาลัยแม่โจ้
สมรสกับ นางภัทรวดี วงศ์ชะอุ่ม (สกุลเดิม อินทุภูติ) มีบุตร 1 คน คือ นายภาณุ วงศ์ชะอุ่ม
การทำงาน

นายสรรเสริญ วงศ์ชะอุ่ม เริ่มต้นรับราชการที่สำนักงานคณะกรรมการพัฒนาการเศรษฐกิจและสังคมแห่งชาติ (สศช.) จนได้รับตำแหน่งสูงสุด คือ เลขาธิการ สศช.  (5 เม.ย. 2542) และลาออกจากเลขาธิการ สศช. โดยจะมีผลวันที่ 1 ก.พ. 2545 ในขณะที่ยังเหลืออายุราชการอีก 6 ปี ให้เหตุผลว่าต้องการใช้เวลากับครอบครัว แต่มีเสียงวิจารณ์ว่าเป็นเพราะถูกกดดันทางการเมือง เพราะการทำงานของสภาพัฒน์ฯ ในรัฐบาล “ทักษิณ” ไม่ค่อยเข้าขากับคนของรัฐบาล (พ.ศ. 2551-ปัจจุบัน) ดำรงตำแหน่งประธานกรรมการ และกรรมการอิสระ บริษัท สมบูรณ์ แอ๊ดวานซ์ เทคโนโลยี จำกัด (มหาชน) และ บริษัท หลักทรัพย์บัวหลวง จำกัด (มหาชน)